শেখ রুহুল আমিন,ঝিনাইদহঃ ঝিনাইদহ সদর থানা পুলিশের আয়োজনে শুক্রবার সন্ধ্যায় বিষয়খালী শহীদ মোস্তফা স্কুল এন্ড কলেজ মাঠে আসন্ন ইউনিয়ন নির্বাচন উপলে আইনশৃংখলা বিষয়ক এক মতবিনিময় সভা অনুষ্ঠিত হয়। সদর উপজেলা নির্বাহী অফিসার আ.ত.ম আব্দুলাহেল বাকির সভাপতিত্বে অনুষ্ঠানে প্রধান অতিথি হিসাবে বক্তব্য রাখেন ঝিনাইদহ জেলা প্রশাসক রমা রানী রায়। বিশেষ অতিথি হিসাবে বক্তব্য রাখেন  ঝিনাইদহ পুলিশ সুপার রেজাউল করিম পিপিএম সেবা, সদর থানার ওসি ইকবাল বাহার চৌধুরী। অন্যান্যের মধ্যে বক্তব্য রাখেন মহারাজপুর ইউনিয়নের সতন্ত্র চেয়ারম্যান প্রার্থী সরদার সাজেদুজ্জামান সাজ্জাদ, ঝিনাইদহ জেলা আওয়ামীলীগের সাধারণ সম্পাদক এ্যাডঃ আজিজুর রহমানের ঘোষিত চেয়ারম্যান প্রার্থী ইফতে খাইরুল আলম, আওয়ামীলীগের ঝিনাইদহ-৪ আসনের সংসদ সদস্য এমপি আব্দুল মান্নান ঘোষিত চেয়ারম্যান প্রার্থী আব্দুর রশিদ, বিএনপির সাবেক এমপি মসিউর রহমান ঘোষিত চেয়ারম্যান প্রার্থী খুরশিদ আলম, বিএনপির সাবেক এমপি শহিদুজ্জামান বেল্টু ঘোষিত সাবেক  চেয়ারম্যান প্রার্থী আবু বক্কর মলিক ও জামায়াতের চেয়ারম্যান প্রার্থী রেজাউল করিম। এছাড়াও বক্তব্য রাখেন বিভিন্ন ওয়ার্ডের মেম্বার প্রার্থী শাহিদা পারভীন, আঙ্গুর বেগম, খলিলুর রহমান। এলাকার সুধীজনদের মধ্যে বক্তব্য রাখেন জাহিদুল ইসলাম, আব্দুল রহিম, আনিচুর রহমান লটন ও সন্ত্রাসীদের হাতে নিহত বিষয়খালী গ্রামের রেনুকা বেগমের স্বামী আরব আলী প্রমূখ। অনুষ্ঠানটি পরিচালনা করেন এসআই মিরাজুল ইসলাম ও উপস্থাপনা করেন এসআই আজিজুর রহমান।